Den Vest-Sjællandske Avis, 1829-02-14
Fra England kan herefter ingen Mangel blive paa Nyeheder, naar man blot kan holde ud at læse dem. Ved store Formater og tæt Tryk have de Engelske Aviser længe været udmærkede; men nu blive de endog Collosalske. Formatet af Bladet Times har hidintil været et Ark, hvoraf hvert Blad er 1 Fod 11 1/4 Tomme langt, 1 Fod 5 1/2 Tomme bred, hver Side er aftrykt i 6 Spalter, som da saaledes udgiør for alle fire Sider 24 tætte Spalter. J saadan en Avis kunne en Slump Nyeheder rummes; men nu er der udkommen et Prøveblad af et nyt Format af dette Blad, som er dobbelt saa stort, og saa stort at det kan bedække en Bordplade hvorved 8 Personer kunne spise til Middag og skal rumme saameget Manuskript, hvortil ellers maatte bruges 50 Ark i 80 for at aftrykkes. J England giør man saadanne Fremskridt i det collosalske, som man giorde Regning paa snart at skulle komme i Besiddelse af det Land, hvor det Collosalske hører hiemme. – Men uagtet man har faaet et Spisebord fuld af Nyeheder fra England, saa ere Nyehedsretterne kun faa og tarvelige, og man maae tage til Takke med Klager over Mørke og Kornmangel; med Neger=Kongen Schakka, med Katholske Optøier (som dog ere nærved at blive vigtige Nyeheder) eller ogsaa deeltage i Englændernes Jnterresse for den unge Dronning i Laleham. - Hvad Mørket angaaer, saa var London Søndagen den 18de indhyllet i en saadan Taage, at man maatte holde Gudstienesten i alle Kirker ved Lys. – J Henseende til Kornmangelen, saa er den saa alvorlig, at man, i en Tid da Tilførselen fra alle nordiske Havne er spærret ved Frosten, har med den største Anstrængelse afsendt Skibe til alle Havne i det sydlige Europa og det nordlige Afrika for at opkiøbe Korn; allene over 100 Engelske Skibe ere beskiæftigede med at hente Hvede fra Spanien, hvor ogsaa Kornpriserne stige svært. Neger kongen Schakka, en vild Kriger og rasende Barbar, og som for Øieblikket spiller en stor politisk Rolle i det sydlige Afrika, har som man veed nærmet sig til Cap Coloniens Grændser, Regieringen har indladt sig i Underhandlinger med ham og sendt ham Foræringer; men det er gaaet med dem som med den commode Natstol man engang forærede Keiseren af China og hvorpaa hele Ambassaden strandede, de ere blevne tagne ilde op især et Qvantum Medicamenter, som var deriblandt, for at probere disses Virkning har han tvunget Captain King og Lieutenant Farewell, som vare afsendte til ham, flere Dage efter hinanden til at indtage store Doses deraf. (Her kan man see Følgen af, at man modsætter sig den Homopathiske Cuurmethode i Medicinen med dens overordentlige smaae Doses; thi havde Hs. sorte Majestæt bekiendet sig til dette System, saa vare disse Engellændere slupne en heel Hoben lettere fra disse Experimenter.) Hertugen af Nor humberland skal nu giøre et Forsøg paa om han kan holde Styr paa Partierne i Jrland; han skal være den riigeste Privatmand i England og hans aarlige Revenner anslaaes til en Million Specier (imellem 2 til 3000 Specier om Dagen.) Han er altid blevet anseet for en Fiende af Emancipationen, dog skal han tillige være en Mand af moderate Grundsætninger; men det er ikke behageligt eller let at blive en Mands Efterfølger, der som Marqvien af Anglesea var næsten tilbedet af Folket; han forlod Dublin den 18de og afseilede med en Dampbaad til Holyhead.